CELEX: 32017D0785
Language: bg
Date: 2017-05-05 00:00:00
Title: Решение за изпълнение (ЕС) 2017/785 на Комисията от 5 май 2017 година за одобряване на ефективни 12-волтови двигател-генератори за използване в двигатели с вътрешно горене за конвенционални пътнически леки автомобили, като иновативна технология за намаляване на емисиите на CO2 от пътническите леки автомобили съгласно Регламент (ЕО) № 443/2009 на Европейския парламент и на Съвета (Текст от значение за ЕИП. )

6.5.2017   
            
            
               BG
            
            
               Официален вестник на Европейския съюз
            
            
               L 118/20
            
         РЕШЕНИЕ ЗА ИЗПЪЛНЕНИЕ (ЕС) 2017/785 НА КОМИСИЯТА
   от 5 май 2017 година
   за одобряване на ефективни 12-волтови двигател-генератори за използване в двигатели с вътрешно горене за конвенционални пътнически леки автомобили, като иновативна технология за намаляване на емисиите на CO2 от пътническите леки автомобили съгласно Регламент (ЕО) № 443/2009 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (1), и по-специално член 12, параграф 4 от него,
   като взе предвид Регламент за изпълнение (ЕС) № 725/2011 на Комисията от 25 юли 2011 г. за установяване на процедура за одобрение и сертифициране на иновативни технологии за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета (2), и по-специално член 10, параграф 2 от него,
   като има предвид, че:
   
               (1)
            
            
               Заявлението, подадено от доставчика Valeo Electrical Systems на 21 юли 2016 г., за одобряването като екоиновация на ефективната генераторна функция на 12-волтовия, задвижван с ремък, стартер-алтернатор i-StARS, беше оценено в съответствие с член 12 от Регламент (ЕО) № 443/2009, Регламент за изпълнение (ЕС) № 725/2011 и техническите насоки за изготвянето на заявления за одобрението на иновативни технологии съгласно Регламент (ЕО) № 443/2009 и Регламент (ЕС) № 510/2011 (3).
            
         
               (2)
            
            
               Предоставената в заявлението информация показва, че условията и критериите, посочени в член 12 от Регламент (ЕО) № 443/2009 и в членове 2 и 4 от Регламент за изпълнение (ЕС) № 725/2011, са изпълнени. Освен това заявлението е подкрепено от доклад от проверка, изготвен от независим и сертифициран орган, в съответствие с член 7 от същия регламент. Вследствие на това ефективната генераторна функция на 12-волтовия, задвижван с ремък, стартер-алтернатор i-StARS, предложена от заявителя, следва да бъде одобрена като екоиновация.
            
         
               (3)
            
            
               Въз основа на информацията, предоставена с въпросното заявление и с Решение за изпълнение (ЕС) 2016/265 на Комисията (4), и като се вземе предвид опитът, придобит от оценката на заявления, засягащи технологии, които допринасят за подобряване на ефективността на алтернаторите в рамката на решения за изпълнение 2013/341/ЕС (5), 2014/465/ЕС (6), (ЕС) 2015/158 (7), (ЕС) 2015/295 (8), (ЕС) 2015/2280 (9) и (ЕС) 2016/588 (10) на Комисията, беше доказано в задоволителна степен и по убедителен начин, че 12-волтовият двигател-генератор, който е с максимално тегло от 7 kg и с минимална ефективност на генераторната функция, отговаря на критериите, посочени в член 12, параграф 2 от Регламент (ЕО) № 443/2009 и осигурява намаление на емисиите на CO2 от най-малко 1 g CO2/km в съответствие с член 9 от Регламент за изпълнение (ЕС) № 725/2011. За 12-волтов двигател-генератор, с тегло над 7 kg, е необходимо при изчислението да се приложи корекционен коефициент за теглото, при условие че прагът от 1 g CO2/km е постигнат.
            
         
               (4)
            
            
               Поради това е целесъобразно принципно да се признае, и в съответствие с член 12, параграф 4 от Регламент (ЕО) № 443/2009, да се удостовери способността на тази иновативна технология да намалява емисиите на CO2, както и да се осигури обща методика за изпитване във връзка със сертифицирането на намаляването на емисиите на CO2, дължащо се на използването на генераторната функция на ефективни 12-волтови двигатели-генератори.
            
         
               (5)
            
            
               За да може да бъде сертифицирано намалението на емисиите на CO2, дължащо се на използването на 12-волтови двигатели-генератори, заедно със заявлението за сертифициране до органа по одобряване на типа производителят следва да предостави доклад от проверка от независим и сертифициран орган, който потвърждава съответствието на двигател-генератора с условията, посочени в настоящото решение.
            
         
               (6)
            
            
               Ако органът по одобряване на типа констатира, че представеният от производителя двигател-генератор не отговаря на условията за сертифициране, както са определени в настоящото решение, заявлението за сертифициране на намалението на емисиите следва да бъде отхвърлено.
            
         
               (7)
            
            
               Целесъобразно е намалението на емисиите на CO2, дължащо се на използването на ефективни 12 волтови двигатели-генератори, да се определя чрез методиката за изпитване, определена в приложението.
            
         
               (8)
            
            
               За да се определи намалението на емисиите на CO2, е необходимо да се определи базова технология, спрямо която следва да се сравни к.п.д. на ефективния 12-волтов двигател-генератор, както е предвидено в членове 5 и 8 от Регламент за изпълнение (ЕС) № 725/2011. Въз основа на натрупания опит е целесъобразно за базова технология да се приеме 12-волтов алтернатор с к.п.д. 67 %.
            
         
               (9)
            
            
               Намалението, дължащо се на използването на ефективния 12-волтов двигател-генератор, може да бъде доказано частично чрез изпитването, посочено в приложение XII към Регламент (ЕО) № 692/2008 на Комисията (11). Поради това крайното общо намаление за целите на сертифицирането на дадено превозно средство, оборудвано с иновативната технология в съответствие с член 11 от Регламент за изпълнение (ЕС) № 725/2011, следва да се определя съгласно член 8, параграф 2, втора алинея от същия регламент за изпълнение.
            
         
               (10)
            
            
               С цел да се улесни по-широкото въвеждане на ефективни 12-волтови двигатели-генератори в новите превозни средства, производителят следва също така да има възможност да кандидатства за сертифициране на намалението на емисиите на CO2, получено от няколко различни 12-волтови двигател-генератори, само с едно заявление за сертифициране. Въпреки това е целесъобразно да се гарантира, че когато се използва тази възможност, се прилага механизъм, който стимулира използването само на двигател-генераторите с най-високия к.п.д.
            
         
               (11)
            
            
               За целите на определянето на общия код за екоиновации, който да бъде използван в съответните документи за одобряване на типа в съответствие с приложения I, VIII и IX към Директива 2007/46/ЕО на Европейския парламент и на Съвета (12), следва да бъде посочен индивидуалният код, който да бъде използван за иновативната технология,
            
         ПРИЕ НАСТОЯЩОТО РЕШЕНИЕ:
   Член 1
   Одобряване
   Ефективната генераторна функция на 12-волтовия двигател-генератор, т.е. на задвижвания с ремък стартер-алтернатор i-StARS, описан в заявлението на Valeo Electrical Systems, се одобрява като иновативна технология по смисъла на член 12 от Регламент (ЕО) № 443/2009.
   Член 2
   Определения
   За целите на настоящото решение ефективен 12-волтов двигател-генератор означава ефективната генераторна функция на 12-волтов двигател-генератор.
   Член 3
   Кандидатстване за сертифициране на намаленията на емисиите на CO2
   
   1.   Производителят може да кандидатства за сертифициране на намалението на емисиите на CO2, дължащо се на използването на един или няколко ефективни 12-волтови двигател-генератора, предназначени за използване в конвенционални превозни средства с двигател с вътрешно горене от категория М1, при условие че всеки двигател-генератор отговаря на следните условия:
   
               а)
            
            
               когато теглото на ефективния 12-волтов двигател-генератор не надвишава теглото от 7 kg на базовия алтернатор и к.п.д. на генераторната функция, определено в съответствие с приложението, е поне:
               
                           i)
                        
                        
                           73,8 % за автомобили с бензинов двигател;
                        
                     
                           ii)
                        
                        
                           73,4 % за автомобили с турбокомпресорен бензинов двигател;
                        
                     
                           iii)
                        
                        
                           74,2 % за автомобили с дизелов двигател.
                        
                     или
            
         
               б)
            
            
               когато теглото на 12-волтовия двигател-генератор надвишава теглото на базовия алтернатор, посочено в буква а), разликата се взема предвид съгласно формула 10 в приложението, и отговаря на прага от 1 g CO2/km за минималното намаление, определен в член 9, параграф 1 от Регламент за изпълнение (ЕС) № 725/2011.
               Разликата в теглото се проверява и потвърждава в доклада от проверката, който трябва да бъде представен на органа по одобряване на типа заедно със заявлението за сертифициране.
            
         2.   Заявлението за сертифициране на намалението от един или няколко ефективни 12-волтови двигател-генератора се придружава от доклад от проверка от независим и сертифициран орган, който удостоверява, че ефективният(те) 12-волтов(и) двигател-генератор(и) отговаря(т) на условията, определени в параграф 1, и проверява и потвърждава теглото на 12-волтовите двигател-генератори.
   3.   Органът по одобряване на типа отхвърля заявлението за сертифициране, ако установи, че ефективният(те) 12-волтов(и) двигател-генератор(и) отговаря(т) на условията, определени в параграф 1.
   Член 4
   Сертифициране на намаление на CO2
   
   1.   Намаляването на емисиите на CO2, дължащо се на използването на ефективни 12-волтови двигател-генератори, посочени в член 2, параграф 1, се определя съгласно методиката, определена в приложението.
   2.   Когато даден производител кандидатства за сертифициране на намалението на емисии на CO2, дължащо се на използването на повече от един 12-волтов двигател-генератор по отношение на една версия на дадено превозно средство, органът по одобряване на типа определя кой от изпитаните двигател-генератори постига най-ниското намаление на емисиите на CO2 и вписва най-ниската стойност в съответната документация за одобрение на типа. Тази стойност се посочва в сертификата за съответствие съгласно член 11, параграф 2 от Регламент за изпълнение (ЕС) № 725/2011.
   Член 5
   Код за екоиновации
   Там, където в документацията за одобряване на типа се среща позоваване на настоящото решение в съответствие с член 11, параграф 1 от Регламент за изпълнение (ЕС) № 725/2011, се вписва код за екоиновации № 22.
   Член 6
   Влизане в сила
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
   
      Съставено в Брюксел на 5 май 2017 година.
      
         
            За Комисията
         
         Miguel ARIAS CAÑETE
         
            Член на Комисията
         
      
   
   
      (1)  ОВ L 140, 5.6.2009 г., стр. 1.
   
      (2)  ОВ L 194, 26.7.2011 г., стр. 19.
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  Решение за изпълнение (ЕС) 2016/265 на Комисията от 25 февруари 2016 година за одобряване на двигател-генератора MELCO като иновативна технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 50, 26.2.2016 г., стр. 30).
   
      (5)  Решение за изпълнение 2013/341/ЕС на Комисията от 27 юни 2013 година за одобряване на алтернатора Valeo с ефективна генерация (Valeo Efficient Generation Alternator) като иновативна технология за намаляване на емисиите на CO2 от пътнически леки автомобили съгласно Регламент (ЕО) № 443/2009 на Европейския парламент и на Съвета (ОВ L 179, 29.6.2013 г., стр. 98).
   
      (6)  Решение за изпълнение 2014/465/ЕС на Комисията от 16 юли 2014 година за одобряване на ефективния алтернатор DENSO (DENSO efficient alternator) като иновативна технология за намаляване на емисиите на CO2 от пътнически леки автомобили съгласно Регламент (ЕО) № 443/2009 на Европейския парламент и на Съвета и за изменение на Решение за изпълнение 2013/341/ЕС на Комисията (ОВ L 210, 17.7.2014 г., стр. 17).
   
      (7)  Решение за изпълнение (ЕС) 2015/158 на Комисията от 30 януари 2015 година за одобряване на два високоефективни алтернатора на Robert Bosch GmbH като иновативна технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 26, 31.1.2015 г., стр. 31) (ЕС) 2015/158 обхваща две заявления)
   
      (8)  Решение за изпълнение (ЕС) 2015/295 на Комисията от 24 февруари 2015 година за одобряване на ефективния алтернатор MELCO GXi (MELCO GXi efficient alternator) като иновативна технология за намаляване на емисиите на CO2 от пътнически леки автомобили съгласно Регламент (ЕО) № 443/2009 на Европейския парламент и на Съвета (ОВ L 53, 25.2.2015 г., стр. 11).
   
      (9)  Решение за изпълнение (ЕС) 2015/2280 на Комисията от 7 декември 2015 година за одобряване на ефективния алтернатор DENSO като иновативна технология за намаляване на емисиите на CO2 от пътнически леки автомобили съгласно Регламент (ЕО) № 443/2009 на Европейския парламент и на Съвета (ОВ L 322, 8.12.2015 г., стр. 64).
   
      (10)  Решение за изпълнение (ЕС) 2016/588 на Комисията от 14 април 2016 година за одобряване на технологията, използвана в ефективни алтернатори за напрежение 12 V, като иновативна технология за намаляване на емисиите на CO2 от пътнически леки автомобили съгласно Регламент (ЕО) № 443/2009 на Европейския парламент и на Съвета (ОВ L 101, 16.4.2016 г., стр. 25).
   
      (11)  Регламент (ЕО) № 692/2008 на Комисията от 18 юли 2008 г. за прилагане и изменение на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 199, 28.7.2008 г., стр. 1).
   
      (12)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).
   
      ПРИЛОЖЕНИЕ
      
         МЕТОДИКА ЗА ОПРЕДЕЛЯНЕ НА НАМАЛЕНИЕТО НА ЕМИСИИТЕ НА CO2, ДЪЛЖАЩО СЕ НА ИЗПОЛЗВАНЕТО НА ЕФИКАСНИ 12-ВОЛТОВИ ДВИГАТЕЛ-ГЕНЕРАТОРИ ЗА КОНВЕНЦИОНАЛНИТЕ ПРЕВОЗНИ СРЕДСТВА ОТ КАТЕГОРИЯ M1, ЗАДВИЖВАНИ С ДВИГАТЕЛ С ВЪТРЕШНО ГОРЕНЕ
      
      1.   Въведение
      
      С цел да се определи намалението на емисиите на CO2, което може да бъде отдадено на генераторната функция на 12-волтов двигател-генератор, наричан по-нататък ефективен 12-волтов двигател-генератор или двигател-генератор, за използване в превозно средство от категория M1, задвижвано от двигател с вътрешно горене, е необходимо да се установи следното:
      
                  (1)
               
               
                  условията на изпитване;
               
            
                  (2)
               
               
                  изпитвателното оборудване;
               
            
                  (3)
               
               
                  определянето на върховата генерирана мощност;
               
            
                  (4)
               
               
                  изчисляването на намалението на емисиите на CO2;
               
            
                  (5)
               
               
                  изчисляването на статистическата грешка в стойността на намалението на емисиите на CO2.
               
            2.   Означения, параметри и мерни единици
      
      
         Латински означения
      
      
                  
                     
               
               
                  —
               
               
                  Намаление на емисиите на CO2 [g CO2/km]
               
            
                  CO2
                  
               
               
                  —
               
               
                  Въглероден диоксид
               
            
                  CF
               
               
                  —
               
               
                  Коефициент на преобразуване (l/100 km) – (g CO2/km) [g CO2/l], съгласно посоченото в таблица 3
               
            
                  h
               
               
                  —
               
               
                  Честота съгласно посоченото в таблица 1
               
            
                  I
               
               
                  —
               
               
                  Големина на тока, при която се извършва измерването [A]
               
            
                  m
               
               
                  —
               
               
                  Брой на измерванията на извадката
               
            
                  M
               
               
                  —
               
               
                  Въртящ момент [Nm]
               
            
                  n
               
               
                  —
               
               
                  Честота на въртене [min– 1], съгласно посоченото в таблица 1
               
            
                  P
               
               
                  —
               
               
                  Мощност [W]
               
            
                  
                     
               
               
                  —
               
               
                  Стандартно отклонение на к.п.д. на двигател-генератора [%]
               
            
                  
                     
               
               
                  —
               
               
                  Стандартно отклонение на средната стойност на к.п.д. на двигател-генератора [%]
               
            
                  
                     
               
               
                  —
               
               
                  Стандартно отклонение на стойността на общото намаление на емисиите на CO2 [g CO2/km]
               
            
                  U
               
               
                  —
               
               
                  Изпитвателно напрежение, при което се извършва измерването [V]
               
            
                  v
               
               
                  —
               
               
                  Средна скорост на движение по новия европейски цикъл на движение (NEDC) [km/h]
               
            
                  VPe
                  
               
               
                  —
               
               
                  Консумирана полезна мощност [l/kWh], съгласно посоченото в таблица 2
               
            
                  
                     
               
               
                  —
               
               
                  Чувствителност на изчисленото намаление на емисиите на CO2 по отношение на к.п.д. на двигател-генератора
               
            
         Гръцки означения
      
      
                  Δ
               
               
                  —
               
               
                  Разлика
               
            
                  ηB
                  
               
               
                  —
               
               
                  К.п.д. на базовия алтернатор [%]
               
            
                  ηMG
                  
               
               
                  —
               
               
                  К.п.д. на двигател-генератора [%]
               
            
                  
                     
               
               
                  —
               
               
                  Средна стойност на к.п.д. на двигател-генератора в работна точка i [%]
               
            
         Индекси
      
      Индекс (i) се отнася за работната точка
      Индекс (j) се отнася за измерването на извадката
      
                  MG
               
               
                  —
               
               
                  Двигател-генератор (motor-generator)
               
            
                  m
               
               
                  —
               
               
                  Механична
               
            
                  RW
               
               
                  —
               
               
                  Реални условия (real-world conditions)
               
            
                  TA
               
               
                  —
               
               
                  Условия за одобряване на типа (type approval conditions)
               
            
                  B
               
               
                  —
               
               
                  Базова линия
               
            3.   Измервания и определяне на к.п.д.
      
      К.п.д. на 12-волтовия двигател-генератор се определя в съответствие с ISO 8854:2012, с изключение на елементите, посочени в настоящата точка.
      На органа по одобряване на типа се предоставят доказателства за това, че диапазонът на честотата на въртене на двигател-генератора е съвместим с честотите на въртене от таблица 1. Измерванията се провеждат в различни работни точки, определени в таблица 1. Големината на тока на ефективния 12-волтов двигател-генератор се определя като половината от номиналния ток за всички работни точки. При всяка скорост напрежението и токът на изхода на алтернатора трябва да се поддържат постоянни на 14,3 V.
      
         Таблица 1
      
      
         Работни точки
      
      
                  Работна точка
                  i
               
               
                  Продължителност
                  [s]
               
               
                  Честота на въртене
                  ni[min– 1]
               
               
                  Честота
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            К.п.д. във всяка работна точка се изчислява в съответствие със следната формула 1:
      
         Формула 1
      
      
         
      Всички измервания на к.п.д. се извършват последователно най-малко пет (5) пъти. Изчислява се средната стойност от измерванията за всяка работна точка ().
      К.п.д. на двигател-генератора (ηMG) се изчислява в съответствие със следната формула 2.
      
         Формула 2
      
      
         
      Използването на двигател-генератора води до спестяване на механична енергия при реални експлоатационни условия (ΔPmRW) и условия за одобряване на типа (ΔPmTA), както е определено във формула 3.
      
         Формула 3
      
      
         
      където спестената механична енергия при реални експлоатационни условия (ΔPmRW) се изчислява в съответствие с формула 4, а спестената механична енергия при условията за одобряване на типа (ΔPmTA) се изчислява в съответствие със следната формула 5.
      
         Формула 4
      
      
         
      
         Формула 5
      
      
         
      където
      
                  PRW
                  
               
               
                  :
               
               
                  Необходима мощност при „реални“ експлоатационни условия [W], която е 750 W
               
            
                  PTA
                  
               
               
                  :
               
               
                  Необходима мощност при условията за одобряване на типа [W], която е 350 W
               
            
                  ηB
                  
               
               
                  :
               
               
                  К.п.д. на базовия алтернатор [%], който е 67 %
               
            4.   Изчисляването на намалението на емисиите на CO2
         
      
      Намалението на CO2, дължащо се на използването на ефективния 12-волтов двигател-генератор се изчислява в съответствие със следната формула 6:
      
         Формула 6
      
      
         
      където
      
                  v
               
               
                  :
               
               
                  Средна скорост на движение по новия европейски цикъл на движение (NEDC) [km/h], която е 33,58 km/h
               
            
                  VPe
                  
               
               
                  :
               
               
                  Консумирана полезна мощност, съгласно посоченото в таблица 2
                  
                     Таблица 2
                  
                  
                     Консумирана полезна мощност
                  
                  
                              Тип двигател
                           
                           
                              Консумирана полезна мощност (VPe)
                              [l/kWh]
                           
                        
                              Бензинов
                           
                           
                              0,264
                           
                        
                              Бензинов с турбокомпресор
                           
                           
                              0,280
                           
                        
                              Дизелов
                           
                           
                              0,220
                           
                        
            
                  CF
               
               
                  :
               
               
                  Коефициент на преобразуване (conversion factor) (l/100 km) – (g CO2/km) [g CO2/l], съгласно посоченото в таблица 3
                  
                     Таблица 3
                  
                  
                     Коефициент на преобразуване за горивото
                  
                  
                              Вид гориво
                           
                           
                              Коефициент на преобразуване (l/100 km) — (g CO2/km) (CF)
                              [g CO2/l]
                           
                        
                              Бензин
                           
                           
                              2 330 
                           
                        
                              Дизелово гориво
                           
                           
                              2 640 
                           
                        
            5.   Изчисляване на статистическата грешка
      
      Статистическите грешки в резултатите от методиката на изпитване, дължащи се на измерванията, трябва да бъдат определени количествено. За всяка работна точка стандартното отклонение се изчислява по следната формула 7:
      
         Формула 7
      
      
         
      Стандартното отклонение на стойността на к.п.д. на ефективния 12-волтов двигател-генератор () се изчислява в съответствие със следната формула 8:
      
         Формула 8
      
      
         
      Стандартното отклонение на стойността на к.п.д. на двигател-генератора () води до грешка в намалението на емисиите на CO2 (). Тази грешка се изчислява съгласно следната формула 9:
      
         Формула 9
      
      
         
      6.   Статистическа значимост
      
      За всеки тип, вариант и версия на превозно средство, оборудвани с ефективния 12-волтов двигател-генератор трябва да се докаже, че грешката по отношение на намалението на CO2, изчислена в съответствие с формула 9, не е по-голяма от разликата между общото намаление на CO2 и прага за минималното намаление, посочен в член 9, параграф 1 от Регламент за изпълнение (ЕС) № 725/2011 (вж. формула 10).
      
         Формула 10
      
      
         
      където:
      
                  MT
               
               
                  :
               
               
                  минимален праг (minimum threshold) [g CO2/km];
               
            
                  
                     
               
               
                  :
               
               
                  общо намаление на емисиите на CO2 [g CO2/km]
               
            
                  
                     
               
               
                  :
               
               
                  стандартно отклонение на стойността на общото намаление на емисиите на CO2 [g CO2/km]
               
            
                  
                     
               
               
                  :
               
               
                  Корекционен коефициент за CO2 вследствие на положителната разлика между теглото на ефективния 12-волтов двигател-генератор и на базовия алтернатор. За  се използват данните от таблица 4.
                  
                     Таблица 4
                  
                  
                     Корекционен коефициент за CO2 поради различното тегло
                  
                  
                              Вид гориво
                           
                           
                              Корекционен коефициент за CO2 поради различното тегло ()
                              [g CO2/km]
                           
                        
                              Бензин
                           
                           
                              0,0277 · Δm
                           
                        
                              Дизелово гориво
                           
                           
                              0,0383 · Δm
                           
                        
            Δm (в таблица 4) е разликата в теглото, дължаща се на монтирането на двигател-генератора. Това е положителната разлика между теглото на двигател-генератора и теглото на базовия алтернатор. Теглото на базовия алтернатор е 7 kg. Разликата в теглото трябва да се провери и потвърди от доклада от проверката, който трябва да бъде представен на органа по одобряване на типа заедно със заявлението за сертифициране.
      7.   Ефективният 12-волтов двигател-генератор за монтиране в превозни средства
      
      Органът за одобрение на типа трябва да сертифицира намалението на емисиите на CO2 въз основа на измервания на 12-волтовия двигател-генератор и базовия алтернатор чрез методиката за изпитване, определена в настоящото приложение. Когато намалението на емисиите на CO2, е под прага, определен в член 9, параграф 1 от Регламент зо изпълнение (ЕС) № 725/2011, се прилага член 11, параграф 2, втора алинея от същия регламент.